CELEX: 32017R0871
Language: sk
Date: 2017-05-22
Title: Nariadenie Komisie (EÚ) 2017/871 z 22. mája 2017, ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie kyseliny fosforečnej – fosforečnanov – di-, tri- a polyfosforečnanov (E 338 – 452) v určitých mäsových prípravkoch (Text s významom pre EHP )

23.5.2017   
            
            
               SK
            
            
               Úradný vestník Európskej únie
            
            
               L 134/3
            
         NARIADENIE KOMISIE (EÚ) 2017/871
   z 22. mája 2017,
   ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie kyseliny fosforečnej – fosforečnanov – di-, tri- a polyfosforečnanov (E 338 – 452) v určitých mäsových prípravkoch
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3,
   keďže:
   
               (1)
            
            
               V prílohe II k nariadeniu (ES) č. 1333/2008 je stanovený zoznam Únie obsahujúci prídavné látky schválené na používanie v potravinách, ako aj podmienky ich používania.
            
         
               (2)
            
            
               Uvedený zoznam možno aktualizovať v súlade so spoločným postupom uvedeným v článku 3 ods. 1 nariadenia Európskeho parlamentu a Rady (ES) č. 1331/2008 (2), a to buď na podnet Komisie, alebo na základe žiadosti.
            
         
               (3)
            
            
               Dňa 11. mája 2015 bola predložená žiadosť Českej republiky o povolenie na používanie kyseliny fosforečnej, fosforečnanov, difosforečnanov, trifosforečnanov a polyfosforečnanov (ďalej len „fosforečnany“) ako stabilizátora v týchto českých mäsových prípravkoch: Bílá klobása, Vinná klobása, Sváteční klobása a Syrová klobása. Žiadosť bola následne sprístupnená členským štátom podľa článku 4 nariadenia (ES) č. 1331/2008.
            
         
               (4)
            
            
               Používanie fosforečnanov je potrebné na udržanie fyzikálno-chemického stavu a zvýšenie väzobnej kapacity mäsových prípravkov ako Bílá klobása, Vinná klobása, Sváteční klobása a Syrová klobása, najmä vtedy, ak sú uvádzané na trh v balení s ochrannou atmosférou a s predĺženou uchovateľnosťou. Podľa žiadateľa je technologická potreba pre tieto prídavné látky v predmetných českých mäsových prípravkoch podobná párkom a mäkkým salámam (breakfast sausages) a Bräte, pre ktoré je povolené používanie fosforečnanov v časti E prílohy II k nariadeniu (ES) č. 1333/2008 v kategórii potravín 08.2 „Mäsové prípravky v zmysle vymedzenia v nariadení (ES) č. 853/2004“.
            
         
               (5)
            
            
               V odôvodnení č. 7 nariadenia (ES) č. 1333/2008 sa uvádza, že pri schvaľovaní potravinárskych prídavných látok by sa mali vziať do úvahy aj iné faktory relevantné pre zvažovanú otázku, a to aj vrátane tradičných faktorov. Preto je vhodné zachovať niektoré tradičné výrobky na trhu v niektorých členských štátoch, ak je používanie prídavných látok v uvedených produktoch v súlade so všeobecnými a s osobitnými podmienkami stanovenými v nariadení (ES) č. 1333/2008.
            
         
               (6)
            
            
               S cieľom zabezpečiť jednotné uplatňovanie používania prídavných látok, na ktoré sa vzťahuje toto nariadenie, dané české mäsové prípravky budú opísané v usmerňovacom dokumente opisujúcom kategórie potravín v časti E prílohy II k nariadeniu (ES) č. 1333/2008 o prídavných látkach v potravinách (3).
            
         
               (7)
            
            
               Podľa článku 3 ods. 2 nariadenia (ES) č. 1331/2008 musí Komisia požiadať Európsky úrad pre bezpečnosť potravín (ďalej len „úrad“) o stanovisko s cieľom aktualizovať zoznam Únie obsahujúci prídavné látky v potravinách stanovený v prílohe II k nariadeniu (ES) č. 1333/2008 s výnimkou prípadov, keď by predmetná aktualizácia nemala mať vplyv na ľudské zdravie. Používanie fosforečnanov ako prídavných látok v potravinách sa povoľuje v širokej škále potravín. Ich bezpečnosť vyhodnotil Vedecký výbor pre potraviny, ktorý stanovil maximálny prípustný denný príjem 70 mg/kg telesnej hmotnosti vyjadrený ako fosfor (4). Keďže žiadosť o rozšírenie používania fosforečnanov je obmedzená na niekoľko konkrétnych produktov, ktoré sa tradične používajú, neočakáva sa, že rozšírenie bude mať významný vplyv na celkové vystavenie účinkom fosforečnanov. Rozšírené používanie uvedených prídavných látok teda znamená aktualizáciu zoznamu Únie, ktorá pravdepodobne nemá vplyv na ľudské zdravie, a nie je potrebné žiadať úrad o stanovisko.
            
         
               (8)
            
            
               Príloha II k nariadeniu (ES) č. 1333/2008 by sa preto mala zodpovedajúcim spôsobom zmeniť.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. mája 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 31.12.2008, s. 16.
   
      (2)  Nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (Ú. v. EÚ L 354, 31.12.2008, s. 1).
   
      (3)  http://ec.europa.eu/food/safety/food_improvement_agents/additives/eu_rules_en.
   
      (4)  Správy Vedeckého výboru pre potraviny, 25. séria (strana 13), 1991.
   
      PRÍLOHA
      V časti E prílohy II k nariadeniu (ES) č. 1333/2008 sa v kategórii potravín 08.2. „Mäsové prípravky v zmysle vymedzenia v nariadení (ES) č. 853/2004“ položka týkajúca sa kyseliny fosforečnej – fosforečnanov – di-, tri- a polyfosforečnanov (E 338 – 452) nahrádza takto:
      
         
                      
                  
                  
                     „E 338 – 452
                  
                  
                     Kyselina fosforečná – fosforečnany – di- tri- a polyfosforečnany
                  
                  
                     5 000 
                  
                  
                     (1) (4)
                  
                  
                     iba párky a mäkké salámy (breakfast sausages): v týchto výrobkoch je mäso pomleté tak, aby sa svalové a tukové tkanivo úplne rozptýlilo a vláknina tak vytvárala s tukom emulziu, ktorá dodáva týmto výrobkom ich charakteristický vzhľad; fínska vianočná šunka nasolená šedou soľou, mleté mäso (burger meat) obsahujúce najmenej 4 % zeleniny a/alebo obilnín vmiešaných do mäsa, Kasseler, Bräte, Surfleisch, toorvorst, šašlõkk, ahjupraad, Bílá klobása, Vinná klobása,
                        Sváteční klobása a Syrová klobása“